Bintang Marsyal

Bintang Marsyal () adalah satu lencana pangkat tambahan yang dipakai oleh para marsyal angkatan tentera Kesatuan Soviet, dan kemudiannya Persekutuan Rusia. Angkatan tentera bekas Soviet Union dan Persekutuan Rusia mempunyai dua insignia tersebut untuk pangkat tentera yang lebih tinggi, kedua-duanya dalam bentuk bintang emas pecah lima dan platinum bertakhta batu berlian. Ia dipakai pada tali leher pakaian istiadat (asalnya dibawah kolar pakaian seragam istiadat, semenjak tahun 1955 pada atas tali leher). Terdapat dua saiz bintang yang berbeza. Secara rasmi namanya telah berubah, bergantung pada jenis pangkat apa yang diterima serta hak untuk memakainya, dan dikenali sebagai bintang marsyal besar dan bintang marsyal kecil.

Bintang marsyal sepadan dengan penggunaan baton marsyal Barat. Pada hari kematian penerima, anugerah tersebut dipulangkan kepada tabung berlian untuk digunakan semula.

Pada tahun 2013, satu insignia baru telah dizahirkan untuk jeneral ketumbukan, laksamana armada, jeneral ketumbukan udara, dan disamping itu, pangkat-pangkat ini sekarang layak menerima bintang marsyal dengan reka bentuk baru—sekarang berbentuk cross.

Para penerima 
Nama rasmi, saiz dan jumlah batu berlian sepadan dengan pangkat marsyal. Bintang marsyal pada mulanya dikurniakan kepada Marsyal Kesatuan Soviet dan Laksamana Armada Kesatuan Soviet. Dalam masa yang sama, bintang lebih kecil telah dikurniakan kepada "marsyal pasukan cawangan" dan "ketua marsyal pasukan cawangan", laksamana armada dan kemudian jeneral ketumbukan angkatan tentera Soviet.

Bintang marsyal besar 

"Bintang marsyal besar" ialah tanda lencana penghormatan bagi pangkat-OF10 seperti berikut:
 Sejak 2 September 1940 kepada Marsyal Kesatuan Soviet
 Sejak 3 Mac 1955 kepada Laksamana Armada Kesatuan Soviet
 Sejak 1993 kepada Marsyal Persekutuan Rusia

Ia berbentuk bintang emas pecah lima dengan pancaran pepenjuru licin di bahagian depan. Bahagian tengah diperbuat dari platinum dengan bintang pecah lima bertakhta batu berlian. Batu berlian di bahagian tengah mempunyai jumlah berat 2.62 karat dan di pancaran terdapat 25 batu berlian seberat 1.25 karat. Antara bucu pancaran terdapat 5 batu berlian seberat 3.06 karat. Diameter bintang emas ialah  dan bintang platinum adalah  diameter. Bintang tersebut mempunyai ketebalan .

Bintang marsyal ini mempunyai lelubang bentuk segi tiga di bahagian atas bucu yang disambungkan dengan lelubang bentuk bujur yang berukuran . Bintang marsyal digantung oleh  reben moire. Jumlah berat bintang marsyal besar ialah . Kira-kira 200 bintang marsyal jenis ini telah dikeluarkan.

Persekutuan Rusia 
Didalam angkatan tentera Persekutuan Rusia bintang marsyal – besar adalah tanda lencana penghormatan bagi pangkat-OF10 Marsyal Persekutuan Rusia sehingga 21 Januari 1997.

Bintang marsyal kecil

Soviet Union 

"Bintang marsyal kecil" adalah tanda lencana penghormatan bagi pangkat-OF9 seperti berikut:
 Sejak 27 Februari 1943 kepada pangkat Marsyal pasukan cawangan:
 Marsyal artileri, marsyal udara dan marsyal pasukan armor
 Sejak 20 Mac 1944 diikuti oleh pangkat:
 Marsyal pasukan semboyan dan Marsyal pasukan jurutera
 Sejak 5 Jun 1962: Laksamana Armada
 Sejak 1 November 1972: Jeneral Ketumbukan

Tidak ada dekri rasmi yang berkaitan dengan penggunaan "bintang marsyal – kecil" sebagai tanda lencana penghormatan bagi pangkat Ketua Marsyal. Namun, selepas kenaikkan pangkat dari "marsyal pasukan cawangan" ke "ketua marsyal pasukan cawangan" pegawai jeneral yang sesuai terus memakai "bintang marsyal – kecil".

Ia berbentuk bintang emas pecah lima dengan pancaran dihedral licin di bahagian depan. Dibahagian tengah bintang emas terdapat bintang pecah lima yang lebih kecil diperbuat dari platinum. Di tengah-tengah bintang platinum terdapat batu berlian 2.04-karat. Pada pancaran bintang platinum terdapat 25 batu berlian 0.91-karat. Jumlah diameter bintang emas ialah  dan seberat . Ia disambungkan dengan reben moire dencan cara yang sama seperti bintang besar. Kira-kira 370 bintang marsyal kecil telah dikeluarkan.

Persekutuan Rusia 
Didalam angkatan tentera Persekutuan Rusia, bintang marsyal – kecil adalah tanda lencana penghormatan bagi pangkat-OF9 Jeneral Ketumbukan dan Laksamana Armada sehingga 21 Januari 1997.

Reben 
Warna reben berbeza-beza mengikut pasukan cawangan: warna emas untuk artileri, warna biru muda untuk tentera udara, warna burgundy untuk pasukan armor, warna merah untuk jurutera, warna biru untuk semboyan, dan warna firus untuk tentera laut.

Rujukan 

 Ministry of Defense Military Uniform Regulations, 1988 edition, pp. 99, 101.

Marsyal
Kesatuan Soviet
Rusia
Darjah kebesaran di Rusia
Tentera Soviet